Lolland-Falsters Stifts-Tidende, 1843-07-22
En Landingsbro forsynet med Rækværk og overtrukken med rødt Klæde, tjente Deres Majestæter til Beqvemmelighed ved Landgangen, medens et paa Brohovedet anbragt Musikkorps musicerede til Velkomst. Omkring Foden af hvert af de kongelige Navnetræk dannede hvidklædte Smaapiger under 10 Aar med Blomsterbouqvetter i Haanden, tvende Halv cirkler. Da Kongeparret nærmede sig disse fremtraadte to af dem og overrakte Deres Majestæter hvert et Exemplar af den i denne Anledning forfattede Festsang, trykket paa hvidt Atlas, Tittelbladet med forgyldte Bogstaver, efterat den Ene af disse havde udbedet dem Tilladelse til at de maatte være med de Første, som ønskede den elskede Konge- og Dronning velkommen til Falster. Af et Medlem af Festcomiteen modtog Hans Kongelige Høihed Kronprindsen, der ledsagede Hans Kongelige Forældre, et lignende Exemplar. For den Ende af Broen, der vender imod Byen, var opreist en smagfuld Æreport i stor Stiil. Ovenpaa samme var anbragt Byens Vaaben – et endnu ei tiltaklet Skib. Under dette Emblem, der ei alene kunde have Hensyn til Byens, men og til Statens til Tiltakling færdige Skib, var med forgyldte Bogstaver anbragt en Jnskription, der tydede hen paa at ved Enighed – Enighed mellem Kongen og Folket - ville det lykkes at faae det tiltaklet. Ved denne Æreport modtoges Deres Majestæter fra Tribuner, anbragte ved Æreporten, med ovenberørte Velkomstsang, udført af et indøvet Sangerchor af Damer og Herrer, under Accompagnement af blæsende Jnstrumenter: Umiddelbart efter Afsyngningen holdt Stiftamtmand, Kammerherre von Jessen i Stiftets Navn med den ham egne Veltalenhed en overmaade smuk Velkomst tale. Da Hr. Kammerherren til Slutning udbragte et Længe leve for det elskede Kongevar, opfyldtes Luften af et enthusiastisk mange Gange gjentaget Hurraraab fra den forsamlede Folkemasse. Derpaa udbad Hr. Byfoged Buntzen, som første Medlem af Havnecommissionen, sig Tilladelse til at lade nedramme en Fortøiningspæl ved Jndseilingen til den under Arbeide værende nye Havn, samt om Tilladelse til at kalde denne Fortøiningspæl Kongepælen" og at forsyne den med en Jnskription, der i det latinske Sprog tilkjendegav, at den var nedrammet i Overværelse af Deres Majestæter, den 20de Juli 1843, hvilket allernaadigst blev bevilget. Denne Jnskription var indgravet i en af Klokkemalm støbt Plade, der paa en Silkepude præsenteredes Hs. Maj. af Havnecommissairen Hr. Agent Benzon. Havnecommissionen fremkaldtes derpaa af Kongen, for at modtage Allerhøistsammes Tilfredshed med det nye Anlæg. Ogsaa et tidligere Medlem af Havnecommissionen, Hr. Major og Toldkasserer Koch, der havde været med at grundlægge Anlægget, blev af Hans Majestæt fremkaldt og takket for hans Medvirkning til dette nyttige Anlæg. Derpaa behagede det Deres Majestæter tilvogns at begive sig til deres Aftrædelsesværelser i Byfogdens Gaard, hvor de tilstedeværende Damer ved Couren præsenteredes af Stiftamtmandens Frue, og Herrerne af Stiftamtmanden. Derefter behagede det Kongen og Kronprindsen at begive sig til Byens Kirke, hvor Skolebørnene bleve examinerede, efter at Hr. Pastor Fog i en kort Kirkebøn havde nedbedet Himlens Velsignelse over Deres Majestæter og det øvrige Kongehuus og navnligen bedet Gud om at skjænke Kongen Kraft til at bære Regjeringens Byrder, og de Sorger og Gjenvordigheder, som dermed ere forbundne.